**Dzīvojamo telpu īres līgums Nr. \_\_\_\_\_**

**Dienesta viesnīcā** **Atbrīvošanas alejā 115 k-2, Rēzeknē/ Stacijas ielā 1, Rēzeknē**

Rēzeknē, 2024. gada \_\_\_.augustā

 **Mākslu izglītības kompetences centrs “Latgales Mūzikas un mākslas vidusskola”** turpmāk tekstā – Izīrētājs, adrese: Atbrīvošanas alejā 56, Rēzeknē, Dienesta viesnīcas vadītājas Līgas Ratnikas personā, kas darbojas uz (datums) Mākslu izglītības kompetences centra “Latgales Mūzikas un mākslas vidusskola” direktora Raimonda Arbidāna izdotās pilnvaras Nr. \_\_\_\_ pamata, turpmāk tekstā - Izīrētājs, no vienas puses un

Mākslu izglītības kompetences centra “Latgales Mūzikas un mākslas vidusskola” struktūrvienības Jāņa Ivanova Rēzeknes mūzikas skola/ Rēzeknes Mākslas un dizaina skola izglītības programmas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_. kursa izglītojamais (-ā) *(vārds, uzvārds),* personas kods \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk tekstā - Īrnieks, likumiskais pārstāvis (*māte, tēvs, aizbildnis*) *(vārds, uzvārds),* personas kods \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

dzīvo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

turpmāk saukts (-a) „Īrnieka pārstāvis” no otras puses, abi kopā turpmāk – Puses, savstarpēji vienojoties, bez maldiem, viltus un spaidiem, noslēdz šādu īres līgumu (turpmāk – Līgums):

1. **Līguma priekšmets**
	1. Izīrētājs nodod un Īrnieka pārstāvis pieņem Īrnieka lietošanā par maksu gultas vietu **\_\_\_.vietīgajā** istabā **Nr.\_\_\_\_,** turpmāk tekstā – Telpas, kopā ar visiem raksturīgākajiem piederumiem (pielikums nr.2) kas atrodas dienesta viesnīcā Atbrīvošanas alejā 115 k-2, Rēzeknē/ Stacijas ielā 1, Rēzeknē.
	2. Telpas tiek nodotas Īrniekam dzīvošanai un atpūtai.
	3. Telpās ir centrālā apkure, ūdensvads, pilsētas kanalizācijas tīkls, karstais ūdens, elektriskais apgaismojums. Līguma darbības laikā Īrnieks ir tiesīgs lietot 1. stāva virtuves telpas, veļas mazgāšanas telpu, atpūtas telpu un citas koplietošanas telpas (koridori, kāpņu telpas, u.c.), kā arī tajās esošās iekārtasun Telpām piesaistīto teritoriju.
	4. Izīrētājs nodod un Īrnieks pieņem magnētisko čipu un istabiņas atslēgu, turpmāk tekstā -Atslēgas, kuras Īrnieks nav tiesīgs nodot citām personām.
	5. Īrniekam Līguma termiņa izbeigšanās dienā jāatbrīvo Telpas un jānodod Atslēgas.
2. **Līguma darbības termiņš**
	1. Līgums stājas spēkā pie nosacījuma, ka Izīrētājs ir saņēmis priekšapmaksas maksājumu saskaņā ar Līguma 3.5.punktu, bet ne ātrāk kā **2024.gada 1. septembrī un darbojas līdz 2025.gada 30.jūnijam** vai saistību pilnīgai izpildei. Par saistību izpildi šī Līguma izpratnē tiek saprasta Telpu lietošanas tiesību nodošana noteiktajā laikā un apjomā un maksas saņemšana par Telpu lietošanu.
	2. Ja Īrnieks laicīgi nav veicis 3.5. punktā minēto priekšapmaksu, Līgums nestājas spēkā un Īrnieks zaudē tiesības uz Telpu īri.
3. **Īres maksas un norēķinu kārtība**
	1. Īres maksa par Telpu lietošanu tiek noteikta saskaņā ar Ministru kabineta 17.12.2019. noteikumiem Nr. 663 “Kultūras ministrijas padotībā esošo profesionālās izglītības iestāžu maksas pakalpojumu cenrādis” (turpmāk – Īres maksa).
	2. Par līguma 1.1.punktā norādītajām Telpām Īres maksa mēnesī tiek noteikta saskaņā ar Mākslu izglītības kompetences centra “Latgales Mūzikas un mākslas vidusskola” direktora rīkojumu, cenrādis ir apskatāms Mākslu izglītības kompetences centra “Latgales Mūzikas un mākslas vidusskola” mājaslapā (<https://www.lmmv.gov.lv/lv>).
	3. Īres maksā ir iekļautas izmaksas, kas saistītas ar Telpu uzturēšanu, apsaimniekošanu, kā arī maksa par komunālajiem pakalpojumiem.
	4. Ja Īrnieks neatkarīgu iemeslu dēļ Telpas neizmanto, tas neatbrīvo Īrnieka pārstāvi no Īres maksas veikšanas.
	5. Īres maksu par **īres pirmo mēnesi** Īrnieks/Īrnieka pārstāvis ar priekšapmaksu samaksā līdz **2024.gada 30. augustam**.
	6. Īres maksa **par katru nākamo mēnesi** tiek maksāta, ne vēlāk kā līdz tekošā mēneša **20. datumam**.
	7. Īres maksu Īrnieka pārstāvis maksā bezskaidras naudas norēķinu veidā, veicot pārskaitījumu uz šā Līguma 8. sadaļā norādīto kredītiestādes kontu.
	8. Ja Līgums tiek noslēgts vai izbeigts mēneša vidū, tad samaksa tiek aprēķināta par faktiski nodzīvoto dienu skaitu.
	9. Līguma darbības laikā Izīrētājs ir tiesīgs mainīt īres maksu sakarā ar tarifu un cenu izmaiņām, brīdinot Īrnieka pārstāvi 10 (desmit) dienas iepriekš. Īres maksas grozījumi stājas spēkā paziņojumā norādītajā datumā, neveicot atsevišķus grozījumus Līgumā.
	10. Jebkurš no Līguma maksājumiem ir uzskatāms par saņemtu brīdī, kad maksājums ieskaitīts Izīrētāja norādītajā kredītiestādes kontā.
	11. Puses vienojas, ka par šī līguma nosacījumu vai Līguma 4.1.minēto dienesta viesnīcu noteikumu neievērošanu, Īrnieka pārstāvis maksā līgumsodu, saskaņā ar šī līguma pielikumu Nr.1.
4. **Īrnieka tiesības un pienākumi.**
	1. Īrnieka tiesības un pienākumus nosaka šis Līgums, Rēzeknes Tehnoloģiju akadēmijas dienesta viesnīcas / Stacijas iela 1, Rēzekne, dienesta viesnīcas iekšējās kārtības noteikumi un Izīrētāja noteikumi “Izglītojamo uzņemšanas un iekšējo noteikumu kārtība dienesta viesnīcās Atbrīvošanas alejā 115 k-2, Rēzeknē, Stacijas ielā 1, Rēzeknē”.
	2. Īrnieks/Īrnieka pārstāvis apņemas:
	3. izmantot Telpas saskaņā ar to lietošanas mērķi un Līguma nosacījumiem;
		1. veikt Īres maksājumus šajā Līgumā noteiktajos termiņos un kārtībā;
		2. uzturēt Telpas kārtībā, ievērot tīrību, higiēnas prasības;
		3. Līgumam izbeidzoties, Līguma termiņa izbeigšanās dienā līdz plkst.16.00 atbrīvot Telpas, un nodot to Izīrētājam. Ja 5 (piecu) darba dienu laikā pēc Līguma darbības termiņa beigām Īrnieks nav atbrīvojis Telpas vai nav nodevis tās Izīrētājam, Telpās atstātās mantas Puses uzskata par pamestām un Izīrētājam ir tiesības ar tām rīkoties pēc saviem ieskatiem;
		4. netraucēt Izīrētājam un tā darbiniekiem piekļūšanu Telpās esošajām kopējām komunikācijām (šahtām), sienu konstrukcijām, aprīkojumam, inventāram un darbu veikšanu, kas nodrošina to normālu funkcionēšanu, avāriju seku novēršanu;
		5. nekavējoties ziņot Izīrētājam vai tā norādītajam avārijas dienestam par komunikāciju avārijām Telpās;
		6. neaizkavēt Telpās veicamos remontdarbus avārijas situācijās vai to seku likvidēšanai. Ja šāda kavēšanās notikusi Īrnieka vainas, neuzmanības vai nolaidības rezultātā, Īrnieks/ Īrnieka pārstāvis apmaksā Izīrētājam nodarītos zaudējumus Līgumā noteiktajā kārtībā;
		7. ievērot aizliegumus Telpās un to teritorijā lietot alkoholiskos dzērienus, smēķēt, lietot augu smēķēšanas produktus, bezdūmu tabakas izstrādājumus, elektroniskās smēķēšanas ierīces, izmantot atklātu uguni, sveces, aromatizētos kociņus, pirotehniku;
		8. uzturēt Telpas kārtībā, saudzīgi izturēties pret koplietošanas Telpām, tajās esošajām iekārtām un aprīkojumu, kā arī neradīt nelabvēlīgus apstākļus personām, ar kurām Īrnieks dzīvo vienā Telpā;
		9. patvaļīgi, bez saskaņošanas ar Izīrētāju, nepāriet dzīvot uz citu Telpu;
		10. pārcelties uz citu Izīrētāja norādītu gultas vietu/Telpu, ja Telpā ir atbrīvojušās citas gultas vietas, kuru papildu īrēšanu Īrnieks nevēlas.
	4. Īrnieks/ Īrnieka pārstāvis ir atbildīgs par Telpām, inventāram vai iekārtām nodarītajiem bojājumiem, ja tie nodarīti Īrnieka vai ar to saistīto trešo personu vainas vai nolaidības dēļ, un apņemas atlīdzināt nodarītos zaudējumus pilnā apmērā.
	5. Īrnieks/ Īrnieka pārstāvis 5 (piecu) darba dienu laikā sedz visus zaudējumus un veic jebkuru bojājumu un labojumu apmaksu, ja šie zaudējumi vai bojājumi radušies Telpās vai koplietošanas telpās un tie radušies Īrnieka vainas dēļ, kā izņēmumu pieļaujot saprātīgu telpu nolietošanās pakāpi;
	6. Īrnieks uzņemas pilnu atbildību par personām, kas pēc viņa uzaicinājuma viesojas Telpās;
	7. Īrnieks solidāri ar Telpā dzīvojošajām personām, atbild par visiem zaudējumiem, kas Telpas lietošanas laikā tiek nodarīti Telpām, inventāram vai iekārtām;
	8. Īrnieks personiski atbild par visām Telpās atstātajām vērtībām;
	9. Atbrīvojot Telpas noteiktajā kārtībā un termiņā, Īrniekam ir tiesības, izvest visu personīgo īpašumu, un nodot Telpas tādā stāvoklī, kādā tās bijušas pieņemšanas dienā, ņemot vērā dabisku Telpu nolietošanās pakāpi;
	10. Nekavējoties ziņot Dienesta viesnīcas vadītājai par izmaiņām, kas var skart šā Līguma 3.1.punktā minētajos noteikumos noteikto atvieglojumu piešķiršanu (daudzbērnu ģimenes, trūcīgas personas vai invaliditātes statusa izbeigšanos). Pretējā gadījumā Īrniekam ir pienākums veikt pilnu Īres maksas apmaksu par periodu, kurā viņam nebija tiesību saņemt Īres maksas atvieglojumus.
5. **Izīrētāja saistības**
	1. Izīrētājs apņemas:
		1. nodot Īrniekam lietošanā Telpas labā kārtībā;
		2. ļaut Īrniekam netraucēti un saskaņā ar Līguma nosacījumiem lietot Telpas un tajās esošo inventāru/iekārtas, koplietošanas telpas;
		3. nodrošināt Īrniekam pienācīgus apstākļus Telpu izmantošanai tam paredzētajiem mērķiem;
		4. veikt Telpu un visa nekustamā īpašuma vispārējo apskati un iekārtu profilaktisko apkopi tehniskās ekspluatācijas noteikumos paredzētajā kārtībā;
		5. pēc saviem ieskatiem veikt Telpu kārtējos remonta darbus;
		6. savlaicīgi un Līgumā noteiktajā kārtībā pieņemt Telpas no Īrnieka, ja uz nodošanas brīdi Telpu stāvoklis atbilst Līguma nosacījumiem;
		7. nodrošināt Īrnieku ar komunālajiem pakalpojumiem, kuru saņemšana ir vai būs atkarīga no Izīrētāja. Izīrētājs nav atbildīgs par pārtraukumiem apkurē, elektroenerģijas piegādē, ūdens piegādē u.c., ja pārtraukto komunālo pakalpojumu sniegšana nav viņa pārziņā.
	2. Izīrētāja tiesības:
		1. prasīt no Īrnieka korektu izturēšanos pret Telpām, inventāru, koplietošanas telpu izmantošanu saskaņā ar šī Līguma un normatīvo aktu prasībām, kā arī prasīt ievērot Izīrētāja dienesta viesnīcas iekšējās kārtības noteikumus;
		2. savlaicīgi saņemt Īres maksu Līgumā noteiktajā apjomā, kārtībā un termiņā;
		3. veikt Telpu apskati, pārbaudīt labierīcību un ierīču funkcionēšanu;
		4. vismaz reizi mēnesi ienākt Telpās un veikt to sakopšanu;
		5. avārijas situācijā (ugunsgrēks, eksplozija, appludināšana u.tml.) ieiet Telpās jebkurā diennakts laikā;
		6. pārtraukt nelikumīgi iemitināto personu uzturēšanos Telpās, kā arī jebkuru citu personu uzturēšanos telpās, ēkā, kuras trokšņo, lieto alkoholiskos dzērienus vai bez jebkāda pamata atrodas ēkā vai teritorijā;
		7. pārcelt Īrnieku uz citu Izīrētāja norādītu gultas vietu, ja Telpā ir atbrīvojušās citas gultas vietas, kuru papildu īrēšanu Īrnieks nevēlas;
	3. Izīrētājs neatbild par Īrnieka personīgajām mantām.

# **Līguma grozīšanas un izbeigšanas kārtība**

* 1. Jebkuras izmaiņas Līgumā var tikt izdarītas vienīgi pēc abu Pušu rakstiskas vienošanās, kas ar to abpusējas parakstīšanas brīdi kļūst par Līguma neatņemamu sastāvdaļu.
	2. Līguma darbība var tik izbeigta Pusēm rakstveidā par to vienojoties, pēc Īrnieka vai pēc Izīrētāja iniciatīvas.
	3. Izīrētājam ir tiesības izbeigt Līgumu pirms termiņa, rakstveidā par to brīdinot Īrnieku 10 (desmit) dienas iepriekš.
	4. Īrniekam ir tiesības izbeigt Līgumu pirms termiņa, rakstveidā par to brīdinot Izīrētāju 10 (desmit) dienas iepriekš. **Puses vienojas, ka šī nosacījuma izpildes procedūra ir sekojoša: Īrnieks iesniedz Dienesta viesnīcas vadītājai iesniegumu par pirmstermiņa īres līguma laušanu, divos identiskos eksemplāros, bet Dienesta viesnīcas vadītāja reģistrē saņemto iesniegumu un vienu eksemplāru ar reģistrācijas atzīmi izsniedz Īrniekam. Brīdināšanas termiņš tiek skaitīts no dienas, kad Dienesta viesnīcas vadītāja reģistrē saņemto iesniegumu un Līgums tiek izbeigts pēc 10 (desmit) dienām. Nekādi mutiski brīdinājumi netiek uzskatīti par oficiālu brīdinājumu.**
	5. Gadījumā, ja Īrnieks izbrauc no dienesta viesnīcas, neievērojot iepriekšējā līguma punktā noteikto brīdināšanas kārtību, samaksa par Telpām tiek aprēķināta par pilno tekošo mēnesi.
	6. Izīrētājam ir tiesības, rakstiski brīdinot par to Īrnieku 5 (piecas) dienas iepriekš, vienpusēji izbeigt Līgumu, neatlīdzinot Īrniekam zaudējumus, kas saistīti ar Līguma pirmstermiņa izbeigšanu, ja:
		1. Īrnieka darbības vai bezdarbības dēļ tiek bojātas Telpas un tajās esošais inventārs;
		2. Īrnieks ir pieļāvis kāda maksājuma kavējumu ilgāk kā par 5 (piecām) darba dienām;
		3. Īrnieks pārkāpj Rēzeknes Tehnoloģiju akadēmijas dienesta viesnīcas / Stacijas iela 1, Rēzekne, dienesta viesnīcas iekšējās kārtības noteikumi un Izīrētāja noteikumus “Izglītojamo uzņemšanas un iekšējo noteikumu kārtība dienesta viesnīcās Atbrīvošanas alejā 115 k-2, Rēzeknē, Stacijas ielā 1, Rēzeknē” vai šī līguma noteikumus.
	7. **Izīrētājam ir tiesības, bez iepriekšēja brīdinājuma, lauzt īres līgumu pirms līguma termiņa beigām, izsniedzot īrniekam rakstisku paziņojumu, par sekojošiem Noteikumu pārkāpumiem:**
		1. Nepiederošu personu ielaišana Telpās laikā no plkst. 23.00 līdz plkst. 8.00 bez saskaņojuma ar Dienesta viesnīcas vadītāju.
		2. Nepiederošu personu izmitināšana Telpās;
		3. Atslēgu nodošana citai personai;
		4. Izīrētāja mantas vai citu personu mantas tīša bojāšana;
		5. Vardarbīgu konfliktu izraisīšana, tīša provocēšana;
		6. Ugunsdrošības, elektrodrošības un citu drošības noteikumu nopietni pārkāpumi, kas radīja vai varēja radīt draudus pašam un citām personām vai viņu īpašumam;
		7. Atrašanās jebkāda reibuma stāvoklī un citu personu traucēšana Dienesta viesnīcas telpās.
	8. Ja Īres līgums tiek lauzts par pārkāpumiem, kuri ir uzskatīti 6.7 punktā, tad personai, ar kuru tika lauzts līgums Telpas ir jāatstāj nekavējoties (savāc personīgās mantas un dodas prom!!!). Atslēga jānodod Dienesta viesnīcas vadītājai ne vēlāk kā trīs stundu laikā pēc paziņojuma par līguma laušanu saņemšanas. Šādā gadījumā Īrniekam netiek atgriezta īres maksa par tekošo mēnesi.
1. **Citi noteikumi**
	1. Puses savstarpējos strīdus, kas attiecas uz Līguma noteikumiem, risina savstarpējo sarunu ceļā. Ja šādā veidā vienošanos panākt nav iespējams, Puses strīdus risina tiesā atbilstoši Latvijas Republikā spēkā esošajām tiesību normām.
	2. Parakstot Līgumu, Īrnieks un tā pārstāvis apliecina, ka viņam ir zināmi un saistoši Rēzeknes Tehnoloģiju akadēmijas dienesta viesnīcas / Stacijas iela 1, Rēzekne, dienesta viesnīcas iekšējās kārtības noteikumi un Izīrētāja noteikumi “Izglītojamo uzņemšanas un iekšējo noteikumu kārtība dienesta viesnīcās Atbrīvošanas alejā 115 k-2, Rēzeknē, Stacijas ielā 1, Rēzeknē”, kuru neievērošana vai ignorēšana, ir pamats Līguma izbeigšanai, kā arī ir iepazīstināts ar Telpu lietošanas, teritorijas uzturēšanas, elektroierīču, ugunsdrošības noteikumiem un ir informēts, ka par šo noteikumu neievērošanu var iestāties disciplinārā, administratīvā, kriminālā un civiltiesiskā atbildība, un var tikt izbeigts Līgums.
	3. Noslēdzot šo līgumu, puses vienojas, ka Dienesta viesnīcas darbinieki var veikt fotografēšanu un filmēšanu, lai fiksētu Īrnieka pieļautos pārkāpumus.
	4. Līgums ir sastādīts uz 5 (piecām) lappusēm, neieskaitot pielikumus un parakstīts ar drošu elektronisku parakstu, kas satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums.
2. **Pušu rekvizīti un paraksti**

|  |  |
| --- | --- |
| IZĪRĒTĀJS:**Mākslu izglītības kompetences centrs “Latgales Mūzikas un mākslas vidusskola”**Atbrīvošanas aleja 56, Rēzekne, LV-4601Tālrunis: +371 26660405E-pasts: pasts@lmmv.gov.lv | ĪRNIEKS:Adrese: Tālrunis: e-pasts:  |
| Īres maksas rekvizīti:Mākslu izglītības kompetences centrs “Latgales Mūzikas un mākslas vidusskola”Atbrīvošanas aleja 56, Rēzekne, LV 4601Reģ. Nr. 40900040227Valsts Kase, kods: TRELLV22Konts: LV23TREL222070000600B  | ĪRNIEKA PĀRSTĀVIS: Tālrunis: e-pasts:   |

|  |  |
| --- | --- |
| Dienesta viesnīcas vadītāja:  Līga Ratnika*Parakstīts ar drošu elektronisko parakstu* Datumu skatīt laika zīmogā | Īrnieka pārstāvis:*Parakstīts ar drošu elektronisko parakstu*Datumu skatīt laika zīmogā |

Pielikums Nr.1

Pie 2024.gada \_\_\_. augusta Īres līguma Nr.\_\_\_\_\_

**Noslēdzot šo Īres līgumu, puses vienojas par šādiem līgumsodiem:**

|  |  |  |
| --- | --- | --- |
| N. p.k. | Apraksts | Soda apmērs **EUR** |
| **1.** | **Ar Dienesta viesnīcā dzīvojošo personu drošību saistītie pārkāpumi:** |  |
| 1.1. | Ugunsgrēka atklāšanas un trauksmes izziņošanas sistēmas bloķēšana, bojāšana, jebkāda veida iedarbība, kas var radīt sistēmas bojājumus vai darbības traucējumus (piemēram dekoru piekarināšana pie sensoriem, kabeļiem, utt.).  | 100,00 |
| 1.2. | Magnētisko čipu sistēmas bloķēšana (tai skaitā durvju vērtņu bloķēšana), bojāšana, jebkāda veida iedarbība, kas var radīt sistēmas bojājumus vai darbības traucējumus. | 100,00 |
| 1.3. | Videonovērošanas sistēmas bloķēšana, bojāšana, jebkāda veida iedarbība, kas var radīt sistēmas bojājumus vai darbības traucējumus. | 100,00 |
| 1.4. | Rīcība, kuras rezultātā tiek iedarbināta ugunsgrēka atklāšanas un trauksmes izziņošanas sistēma. Gadījumā, ja Īrnieks nepiekrīt, ka ar savu rīcību ir iedarbinājis sistēmu, tad tiek izsaukta apkalpojošā firma, kas veic pārbaudi un gadījumā, ja tā nekonstatē bojājumus, kas varēja radīt sistēmas iedarbošanos, tad papildus jāapmaksā faktiskās izmaksas par konkrēto izsaukumu. | 100,00 |
| 1.5. | Staigāšana pa rezerves evakuācijas ceļiem (tai skaitā durvju vērtņu bloķēšana), ja nav izziņota ārkārtas situācija. | 100,00 |
| 1.6.  | Patvaļīga pārcelšanās dzīvot uz citu istabu (dzīvošana citā istabā, nevis tajā par kuras īri noslēgts līgums). | 100,00 |
| 1.7. | Nelegāla personas izmitināšana Dienesta viesnīcā (neatkarīgi no tā vai izmitinātā persona ir radinieks Īrniekam, vai cita persona). | 100,00 |
| 1.8. | Psihotropo, narkotisko un citu apreibinošu vielu lietošana. | Īres līguma laušana nekavējoties |
| 1.9. | Alkoholisko dzērienu (tai skaitā alus, sidrs, alkoholiskie kokteiļi) lietošana Dienesta viesnīcā. | Īres līguma laušana nekavējoties |
| **2.**  | **Ar Dienesta viesnīcas iekšējās kārtības noteikumu neievērošanu un norēķinu kārtības neievērošanu saistītie pārkāpumi** |  |
| 2.1. | Blakus dzīvojošo traucēšana (tai skaitā jebkura veida darbība, kas rada skaņu kura dzirdama ārpus istabiņas) laikā no pulksten 2300 līdz 700. | 50,00 |
| 2.2. | Mūzikas klausīšanās Dienesta viesnīcas koplietošanas telpās – gaitenī, virtuvē, dušā, mazgājamajās telpās utt. (izņemot ar austiņām). | 50,00 |
| 2.3. | Smēķēšana ārpus smēķētavām, ja tā neizraisīja ugunsgrēka atklāšanas un trauksmes izziņošanas sistēmas iedarbošanos. | 50,00 |
| 2.4.  | Nesaskaņota mēbeļu pārvietošana Dienesta viesnīcas telpās (no istabiņas uz istabiņu, no koplietošanas telpām uz istabiņu un otrādi).  | 50,00 |
| 2.5. | Neatbilstoša sadzīves tehnikas lietošana, ja tā neradīja tūlītējus bojājumus, kas nepieļauj tālāku ekspluatāciju (ledusskapju aplīmēšana, korpusa bojājumu radīšana, savlaicīga neatlaidināšana, cepšana uz plīts keramiskās virsmas bez pannas, automātiskās veļas mazgājamās mašīnas izmantošana neatbilstošos režīmos vai neatbilstošu priekšmetu mazgāšanai, utt.). | 50,00 |
| 2.6. | Izbraukšanas no Dienesta viesnīcas kārtības neievērošana. | 50,00 |
| 2.7. | Neatļautu elektroierīču lietošana Dienesta viesnīcā | 50,00 |
| 2.8. | Neatbilstoša Dienesta viesnīcas inventāra lietošana (tai skaitā mantu kāršana uz mēbeļu durvīm) | 30,00 |
| 2.9. | Atkritumu iznešana no istabiņas uz Dienesta viesnīcas koplietošanas telpām. | 30,00 |
| 2.10. | Cepeškrāsns pannas/restes aiznešana uz istabu vai netīras atstāšana virtuvē. | 30,00 |
| 2.11. | Magnētiskā čipa nozaudēšana. | 20,00 |
| 2.12. | Neziņošana par acīmredzamiem Dienesta viesnīcas istabiņu vai inventāra bojājumiem. | 20,00 |
| 2.13. | Istabas atslēgas nozaudēšana. | 10,00 |

IZĪRĒTĀJS ĪRNIEKS/ ĪRNIEKA PĀRSTĀVIS

|  |  |
| --- | --- |
|  |  |
| **Mākslu izglītības kompetences centrs** **"Latgales Mūzikas un mākslas vidusskola”** | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (vārds, uzvārds) |

 \_\_\_\_\_\_\_\_\_\_\_\_\_\_\_\_\_\_\_L.Ratnika \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(paraksts)